વિધાનસભા સત્રમાં ધારાસભ્યો અને પ્રધાનોને હાજર રહેવાની પાર્ટી તરફથી સૂચના અપાતી હોય છે. જોકે આ વખતે વિધાનસભામાં ત્રણ પ્રધાન સતત ગેરહાજર રહ્યા, તેની સીધી અસર ગૃહની કાર્યવાહી પર પડી છે. કારણ કે પ્રધાનોએ તેમના વિભાગનો જવાબ આપવાનો હોય છે. શિક્ષણપ્રધાન ભૂપેન્દ્રસિંહ ચુડાસમા સતત ગેરહાજર રહ્યા. તેમની તબિયત સારી ન હોવાથી ગૃહમાં શિક્ષણ અને પુરવઠા વિભાગના પ્રશ્નોના જવાબ ભાજપના પ્રદેશ પ્રમુખ અને વાહનવ્યવહાર પ્રધાન વિજય રૂપાણીને આપવાની ફરજી પડી.